
ĮSAKYMAS 
DĖL LIETUVOS RESPUBLIKOS APLINKOS MINISTRO 2001 M. BIRŽELIO 29 D. ĮSAKYMO NR. 349 „DĖL NUOTEKŲ DUMBLO TVARKYMO IR PANAUDOJIMO REIKALAVIMŲ PATVIRTINIMO“ PAKEITIMO 

2021 m.                d. Nr. D1-
Vilnius

Pakeičiu Nuotekų dumblo tvarkymo ir panaudojimo reikalavimus, patvirtintus Lietuvos Respublikos aplinkos ministro 2001 m. birželio 29 d. įsakymu Nr. 349 „Dėl Nuotekų dumblo tvarkymo ir panaudojimo reikalavimų patvirtinimo“:
. Pakeičiu 3.1 papunktį ir jį išdėstau taip:
„. apdorotas nuotekų dumblas (toliau – apdorotas dumblas) – ne trumpiau kaip vienus metus laikytas arba biologiniu (kompostavimo, anaerobinio apdorojimo ar kitu būdu), cheminiu ar terminiu būdu paveiktas nuotekų dumblas arba kitaip paveiktas nuotekų dumblas, kurio savybė fermentuotis ir keliamas sveikatai ir aplinkai pavojus jį naudojant yra sumažintas;“.
. Pakeičiu 54 punktą ir jį išdėstau taip:
„. Apdorotas dumblas naudojamas tręšimui, pažeistų teritorijų rekultivavimui arba energijai gauti (išskyrus nuotekų dumblo kompostą) Reikalavimuose nustatyta tvarka. III kategorijos apdorotas dumblas gali būti naudojamas tik nepavojingų atliekų sąvartynų rekultivacijai arba energijai gauti laikantis atliekų tvarkymą reglamentuojančiuose teisės aktuose nustatytų reikalavimų.“

